รู้จักชายที่สร้างรายได้ 100 ล้าน จากการเก็งกำไรชื่อเว็บไซต์
เรื่องราวของผู้ชายคนนี้ น่าสนใจอย่างไร ? ลงทุนแมนจะเล่าให้ฟัง
8 มิ.ย. 2565

รู้จักชายที่สร้างรายได้ 100 ล้าน จากการเก็งกำไรชื่อเว็บไซต์ /โดย ลงทุนแมน
หลายคนอาจจะเคยเก็งกำไรกับหุ้น, ทองคำ, สินค้าโภคภัณฑ์, อสังหาริมทรัพย์, คริปโทเคอร์เรนซี
รวมถึงสิ่งของที่มีอยู่อย่างจำกัด หรือไม่สามารถทดแทนได้ เช่น กระเป๋าแบรนด์เนม หรือนาฬิกาหรู
แต่รู้ไหมว่า สินทรัพย์บนโลกอินเทอร์เน็ต 
ที่มีเพียงหนึ่งเดียวในโลกอย่าง “ชื่อโดเมนเว็บไซต์” ก็มีผู้คนสนใจซื้อขายกันอยู่ไม่น้อย
ซึ่งทำให้ชายที่ชื่อว่า “คุณไมค์ แมนน์” ที่เข้ามาเก็งกำไรในตลาดนี้ตั้งแต่ 24 ปีที่แล้ว
สามารถสร้างธุรกิจที่มีรายได้สูงกว่า 100 ล้านบาทต่อปีได้เลยทีเดียว
แล้วเรื่องราวของผู้ชายคนนี้ น่าสนใจอย่างไร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
คุณไมค์ แมนน์ เป็นนักธุรกิจชาวอเมริกัน ปัจจุบันมีอายุ 55 ปี
เขาเริ่มต้นทำธุรกิจตอนอายุเพียง 19 ปี โดยเป็นผู้ร่วมก่อตั้งบริษัท Marathon Delivery Service 
ทำธุรกิจให้บริการขนส่งพัสดุ ซึ่งก็ประสบความสำเร็จ จนมีบริษัทมาขอซื้อกิจการไป
ในเวลาต่อมา เขาลองหันมาทำธุรกิจเทคโนโลยีดูบ้าง โดยก่อตั้งบริษัท Internet Interstate ให้บริการโซลูชันเกี่ยวกับอินเทอร์เน็ต พอทำไปได้ไม่นานก็มีบริษัทมาขอซื้อกิจการไปอีกเช่นเคย
แต่ในช่วงนั้นเอง คุณแมนน์ กลับได้พบโอกาสที่น่าตื่นเต้นมาก
นั่นคือ เขาเคยซื้อโดเมนเก็บไว้ สำหรับใช้ในการพัฒนาเว็บไซต์ให้แก่ลูกค้า 
หนึ่งในนั้นคือ 
 ซึ่งมีต้นทุนแค่ 2,400 บาท
แต่ปรากฏว่า ได้มีคนเสนอขอซื้อโดเมนเว็บไซต์ 
 ในราคาสูงถึง 850,000 บาท 
และต่อมาไม่นาน ก็มีอีกรายยื่นข้อเสนอเพิ่มราคาขึ้นอีกเท่าตัว เป็น 1,700,000 บาท
พอเห็นเช่นนี้ คุณแมนน์ จึงตัดสินใจก้าวเข้าสู่ “ธุรกิจซื้อขายเก็งกำไรโดเมนเว็บไซต์” ทันที
โดยได้ก่อตั้งเว็บไซต์ 
 และทยอยซื้อโดเมนเว็บไซต์ที่มีชื่อน่าสนใจ 
แต่ราคายังไม่แพงนัก มาเก็บสะสมไว้ แล้วค่อยเปิดประมูลขายในราคาที่สูงขึ้น
ซึ่งในการเลือกซื้อนั้น เขาได้พัฒนาและจดสิทธิบัตรซอฟต์แวร์ NameFind 
ซึ่งเป็นระบบค้นหาและแนะนำรายชื่อโดเมนเว็บไซต์ 
ที่มีการประเมินศักยภาพ Traffic ในอนาคต 
รวมทั้งจะใช้การวิเคราะห์ส่วนตัวในขั้นตอนสุดท้ายอีกที
ด้วยความน่าสนใจที่บริษัทเป็นรายแรก ๆ ที่ประยุกต์ใช้เทคโนโลยี มาเก็งกำไรจากชื่อโดเมนเว็บไซต์ จึงทำให้บริษัท Venture Capital มาขอซื้อกิจการ 
 ไปในปี 2005 ด้วยเงินมูลค่าสูงถึง 2,700 ล้านบาท ซึ่งคุณแมนน์ก็ได้รับเงินตามสัดส่วนการถือหุ้นไปเป็นจำนวน 850 ล้านบาท
หลังจากนั้น เขานำเงินทุนดังกล่าว ไปก่อตั้งธุรกิจใหม่ ๆ เช่น 
 บริการออกแบบเนื้อหาเว็บไซต์ ให้ติดอันดับการค้นหาบน Google หรือ 
 บริการโทรศัพท์และวิดีโอคอลบนอินเทอร์เน็ต
อย่างไรก็ตาม คุณแมนน์ยังคงมีความสนใจในการเก็งกำไรจากชื่อโดเมนเว็บไซต์อยู่เหมือนเดิม จึงได้กลับเข้าสู่วงการนี้อีกครั้งในปี 2007
คราวนี้ เขาก่อตั้งเว็บไซต์ใหม่ชื่อว่า 
 และวางแผนสร้างพอร์ตโฟลิโอของโดเมนเว็บไซต์ ให้มีขนาดใหญ่เป็นอันดับต้น ๆ ของโลก
โดยในปี 2012 คุณแมนน์ เคยตกเป็นข่าวใหญ่ในอุตสาหกรรม จากการไล่ซื้อโดเมนเว็บไซต์มากถึงเกือบ 15,000 ชื่อ ภายในระยะเวลาเพียงหนึ่งวัน
ซึ่งส่วนใหญ่จะมุ่งเน้นไปที่โดเมน .com ที่ตลาดนิยมสูงสุด จนต่อมาเขาได้รับฉายาว่าเป็น “Domain King” หรือ ราชาแห่งโลกโดเมน
แล้วปัจจุบัน ธุรกิจของคุณแมนน์ ใหญ่แค่ไหนแล้ว ?
เรามาลองดูจำนวนโดเมนบน 
 ในช่วงหลายปีที่ผ่านมา
เดือนกันยายน ปี 2016 อยู่ที่ 265,000 เว็บไซต์
เดือนพฤศจิกายน ปี 2018 อยู่ที่ 329,000 เว็บไซต์
เดือนมีนาคม ปี 2020 อยู่ที่ 350,000 เว็บไซต์
เดือนพฤษภาคม ปี 2022 อยู่ที่ 254,000 เว็บไซต์
 
ตัวอย่างโดเมนเว็บไซต์ของบริษัท ที่มีมูลค่าสูงสุด เช่น
- 
, 
, 
 ราคาเสนอขาย 200 ล้านบาท
- 
, 
 ราคาเสนอขาย 170 ล้านบาท
- 
 ราคาเสนอขาย 130 ล้านบาท
ขณะที่โดเมนเว็บไซต์เกี่ยวกับประเทศไทย ที่มีมูลค่าสูงสุด เช่น
- 
 ราคาเสนอขาย 25 ล้านบาท
- 
 ราคาเสนอขาย 18 ล้านบาท
ทั้งนี้ คุณแมนน์ เปิดเผยว่าเขาสามารถสร้างรายได้ จากการขายโดเมนเว็บไซต์ได้เฉลี่ยราว 130 ล้านบาทต่อปี
แต่ก็มีต้นทุนในการซื้อโดเมนเว็บไซต์ใหม่เข้ามาเพิ่ม รวมถึงค่าต่ออายุ และค่าใช้จ่ายอื่น ๆ เฉลี่ยราว 100 ล้านบาทต่อปี
แต่ก็ใช่ว่ามันจะสามารถขายออกได้ทุกเว็บไซต์ และเรื่องนี้ถือเป็นปัจจัยเสี่ยงสำคัญของธุรกิจ ที่ต้องคอยบริหารจัดการพอร์ตโฟลิโอ ให้ทันตามเทรนด์ความสนใจของตลาด
เพราะบางชื่ออาจขายและสามารถทำกำไรได้หลายเท่าตัวก็จริง แต่บางชื่อที่คนเลิกสนใจกันแล้ว อาจแทบไม่เหลือมูลค่าที่แท้จริงเลย ซึ่งกลุ่มหลังอาจมีมากกว่าด้วยซ้ำไป และมีโอกาสที่จะไม่คุ้มกับต้นทุนในแต่ละปีได้
ซึ่งอาจเป็นสาเหตุที่ทำให้บริษัท เริ่มมีการปรับลดขนาดพอร์ตโฟลิโอของโดเมน ลงกว่า 100,000 เว็บไซต์ ในระยะหลัง เพื่อประหยัดต้นทุนในช่วงวิกฤติเศรษฐกิจ
อย่างไรก็ตาม สิ่งที่ทำให้คุณไมค์ แมนน์ ประสบความสำเร็จ คือ “การคอยมองหาโอกาสอยู่เสมอ”
และเมื่อเจอกับความน่าสนใจของธุรกิจซื้อขายโดเมนเว็บไซต์ เขาก็ไม่ลังเลที่จะคว้ามันเอาไว้ทันที
ซึ่งพอได้คลุกคลีอยู่กับมันนาน ๆ และมีการพัฒนาเทคโนโลยีมาช่วยเพิ่มประสิทธิภาพ
ก็ทำให้เกิดเป็นความเชี่ยวชาญ จนสามารถก้าวขึ้นมาเป็นผู้เล่นคนสำคัญของตลาดได้นั่นเอง
อย่างไรก็ตาม ก่อนที่เราจะลงทุนหรือเก็งกำไรในสินทรัพย์ใด ๆ
คงต้องมีการศึกษาลักษณะของธุรกิจ และทำความเข้าใจความเสี่ยงทั้งหมดให้ดีเสียก่อน
เพราะหากปล่อยให้ความโลภเป็นตัวนำ จนฝืนทำอะไรเกินตัว
สุดท้าย สินทรัพย์ที่เราถือครองอยู่ อาจไม่ได้มีมูลค่าสวยหรูตามที่คาดหวังไว้ ก็เป็นได้..  
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
References:
-
-
-
-
-
-